1-тиркеме

**Кыргыз Республикасында продукциялардын шайкештигине милдеттүү түрдө тастыктоо жүргүзүү**

**тартиби**

1. Колдонуу чөйрөсү

Продукциялардын шайкештигине милдеттүү түрдө тастыктоо жүргүзүү тартиби (мындан ары - Тартип) Кыргыз Республикасынын рыногуна жүгүртүүгө келип түшкөн продукциялардын шайкештигине милдеттүү түрдө тастыктоо жүргүзүүнүн жалпы принциптерин белгилейт.

1. Терминдер жана аныктамалар

Ушул Тартиптин максаттары үчүн Кыргыз Республикасындагы техникалык жөнгө салуунун негиздери жөнүндөгү” Кыргыз Республикасынын Мыйзамында жана ISO 9000, ISO/IEC 17000 сериясындагы эл аралык стандарттарда белгиленген терминдер жана алардын аныктамалары колдонулат.

1. Жалпы жобо

3.1. Продукциялардын шайкештигин тастыктоо милдеттүү же ыктыярдуу мүнөздө болот.

Продукциялардын шайкештигин милдеттүү тастыктоо төмөнкүдөй формада ишке ашырылат:

- милдеттүү сертификациялоо;

- шайкештикти декларациялоо.

Продукциялардын шайкештигин ыктыярдуу тастыктоо ыктыярдуу сертификациялоо формасында ишке ашырылат.

3.2. Шайкештикти тастыктоо боюнча иштер “Кыргыз Республикасында техникалык жөнгө салуунун негиздери жөнүндө” Кыргыз Республикасынын Мыйзамына жана ушул Тартипке ылайык жүргүзүлөт.

3.3. Продукцияларды милдеттүү сертификациялоо аларды аккредитациялоо чөйрөсүнүн чегинде Сертификациялоо боюнча органдарды аккредитациялоонун улуттук системасында аккредитациялоо жүргүзүлөт.

 3.4. Шайкештик жөнүндө декларацияларды каттоо Кыргыз Республикасынын Министрлер Кабинети тарабынан ыйгарым укук берилген уюм же продукцияларды сертификациялоо боюнча аккредитацияланган орган аларды аккредитациялоо чегинде жүргүзүлөт.

3.5. Шайкештикти тастыктоо алкагында сыноо аккредитациялоонун тиешелүү чөйрөсүндөгү аккредитацияланган сыноо лабораториялары (борборлору) тарабынан жүргүзүлөт, эгерде ал продукцияларды сертификациялоодо колдонулуучу шайкештикти тастыктоо схемасында (мындан ары – продукцияларды сертификациялоо схемасы) же шайкештикти декларациялоодо колдонулуучу шайкештикти тастыктоо схемасында каралса же мыйзамдык актыларда аныкталса.

3.6. Шайкештиги милдеттүү түрдө тастыкталууга тийиш болгон продукция, шайкештикти баалоо формалары Кыргыз Республикасынын техникалык регламенттеринде (мындан ары – техникалык регламент) же алар жок болсо Кыргыз Республикасынын Министрлер Кабинети бекиткен, Шайкештиги милдеттүү түрдө тастыкталууга тийиш болгон продукциялардын тизмеги (мындан ары - Тизмек) менен белгиленет.

 3.7. Шайкештиги милдеттүү түрдө тастыктоо техникалык регламенттердин талаптарына же алар жок болсо, Продукциялардын тизмегинде белгиленген талаптарга ылайык жүргүзүлөт.

Ыктыярдуу сертификациялоо арыз ээсинин демилгеси боюнча, арыз ээси менен Сертификациялоо органынын ортосундагы келишимдин шарттарында, стандарттардын талаптарына жана келишимдин шарттарына ылайык ишке ашырылат.

3.8. Продукциялардын шайкештигине тастыктоо жүргүзүү иштери үчүн бекитилген тарифтерге жана/же прейскурантка ылайык арыз берүүчү тарабынан төлөнөт.

3.9. Продукцияларды милдеттүү сертификациялоо ушул Тартиптин 4-пунктуна ылайык жүргүзүлөт.

 3.10. Шайкештик жөнүндө декларацияларды каттоо Кыргыз Республикасынын Өкмөтүнүн 2019-жылдын 28-январындагы №20 “Шайкештик жөнүндө декларацияны кабыл алуу формасында продукциянын шайкештигин милдеттүү түрдө тастыктоо жөнүндө” токтомуна ылайык жүргүзүлөт.

 3.11. Шайкештикти тастыктоо боюнча документтер электрондук басуучу түзүлмөлөрдү пайдалануу менен гана мамлекеттик жана расмий тилдерде таризделет.

 Шайкештик сертификатынын текстин терүү үчүн Times New Roman шрифти, Шайкештик сертификатын берген Сертификациялоо органы жөнүндө жана башка маалыматтар үчүн кегель шрифти колдонулат.

Зарыл болгон учурда сертификациялоо жүргүзүүгө же декларацияны кабыл алууга арыз ээсинин аталышы, даярдоочунун аталышы, анын жайгашкан жеринин юридикалык жана иш жүзүндөгү дареги, ошондой эле продукцияны өндүрүү боюнча ишти жүзөгө ашыруучу жердин дареги (даректери), жумуштарды аткарган, кызматтарды көрсөткөн объектинин жайгашкан жеринин дареги (мамлекеттин аталышынан тышкары) жана продукциянын аталышы (түрү, түрү, маркасы, модели, артикул ж.б.) латын тамгаларын колдонуу менен көрсөтүлүшү мүмкүн.

Шайкештик сертификатын чет тилинде тариздөөгө жол берилет, эгерде арыз ээсинин расмий кайрылуусу жана мамлекеттик, расмий тилдерде таризделген шайкештик сертификаты болсо.

3.12. Шайкештик сертификатына жана шайкештик жөнүндө декларацияга ушул тартипте каралбаган маалыматтарды, ошондой эле кыскартылган сөздөрдү (жалпы кабыл алынган белгилерди жана кыскартууларды кошпогондо) киргизүүгө жана тексти оңдоого жол берилбейт.

3.13. Шайкештик сертификаты жана шайкештик жөнүндө декларация берилген шайкештик сертификаттарынын жана катталган шайкештик жөнүндө декларациялардын реестрине катталган күндөн тартып күчүнө кирет.

3.14. Шайкештик сертификатынын көчүрмөлөрү Кыргыз Республикасынын Экономика жана коммерция министрлигине караштуу Кыргыз аккредитациялоо борбору берген каттоо номери бар бланктарда шайкештик сертификатынын түп нускасын берген Сертификациялоо органы тарабынан берилет.

Ар бир Сертификациялоо органы өздөрү берген шайкештик сертификаттарынын көчүрмөлөрүн эсепке алууну уюштурат.

 Катталган шайкештик жөнүндө декларациянын көчүрмөлөрү ушул декларацияны кабыл алган жак тарабынан А4 форматындагы ак баракка (210 x 297 мм) даярдалат, жетекчинин колу (кызмат адамы тууралуу мыйзамга ылайык ыйгарым укуктуу жетекчи) жана мөөрү менен күбөлөндүрүлөт. Эгерде, шайкештик жөнүндө декларациянын көчүрмөлөрү жетекчи ыйгарым укук берген жак тарабынан күбөлөндүрүлсө, шайкештик жөнүндө декларациянын көчүрмөсүндө ыйгарым укук берүүчү документтин аталышы жана реквизиттери көрсөтүлөт.

3.15. Шайкештикти тастыктоо үчүн зарыл болгон бардык жол-жоболор аткарылгандан кийин жана белгиленген тартипте продукциянын шайкештиги документалдык тастыктоосу болсо, продукцияны шайкештик белгиси менен маркалоо ишке ашырылат.

3.16. Продукциянын шайкештигин тастыктоодо, сертификациялоо жол-жоболорунун өтүү же шайкештик жөнүндө сертификатты каттоо процессинде алынган маалыматтардын купуялуулугун сактоо менен, сертификациялоо жүргүзүүдө арыз ээсинин, сертификат ээлеринин, шайкештик жөнүндө декларацияны кабыл алган жактын мүлктү кызыкчылыктары камсыздалат.

1. Продукцияларга милдеттүү сертификациялоо жүргүзүү тартиби

 4.1. Продукцияларды сертификациялоо тиешелүү техникалык регламент менен белгиленген продукцияларды сертификациялоо схемасы боюнча, ал эми техникалык регламент жок болсо же продукцияларды сертификациялоо схемасы техникалык регламентте белгиленбесе, ушул Тартиптин 1-тиркемесине ылайык продукцияларды сертификациялоо схемасы боюнча ишке ашырылат.

Сертификациялоо боюнча органдар продукциянын стандартына ылайык керектөөчүлөр үчүн мамлекеттик тилде, зарыл болгон учурда расмий тилде маалыматтардын милдеттүү реквизиттери жок болгон продукцияларды сертификациялоо боюнча иштерди жүргүзүү укугуна ээ эмес.

4.2. Арыз ээси:

- аккредитациялоо чөйрөсү көрсөтүлгөн продукцияларды сертификациялоо боюнча иштерди жүргүзүүнү караган, ушул Тартиптин 2-тиркемесине ылайык Сертификациялоо органына продукцияларга сертификациялоо жүргүзүүгө арыз берет;

- сертификациялоо схемасын тандайт;

- сертификациялоо боюнча иштердин, сыноо жүргүзүүнүн жана инспекциялык контролдоонун (сертификациялоо схемасында талап кылынса) наркын төлөйт;

- төмөнкүдөй документтерди берет:

а) даярдоочунун техникалык документтерин (конструктордук, технологиялык, эксплуатациялык ж.б.) – өндүрүштүн абалын талдоо менен схема үчүн;

б) сапат системасына документтер (бар болсо) жана сертификациялоо схемасына жараша башка документтер;

в) продукцияларга жеткирүүгө контракт (зарыл болсо);

г) товарды коштоочу документтер – ташылып келүүчү продукциялар үчүн (анын ичинде мунай продуктылары үчүн: партиянын заводдон чыккан номерин жана жөнөтүлгөн партиянын өлчөмүн көрсөтүү менен белгиленген үлгүдөгү накладной; келип чыккан өлкөнүн коопсуздук көрсөткүчтөрү боюнча сертификациялоо жөнүндө ырасталганын көрсөтүү менен паспорту же шайкештик сертификатын берген түп нусканын ээсинин же Сертификациялоо органынын мөөрү менен күбөлөндүрүлгөн же нотариалдык жактан күбөлөндүрүлгөн шайкештик сертификатынын көчүрмөсү);

д) шайкештик сертификатын тастыктаган документтер (эгерде арыз ээси сертификациялык сыноонун кыскартылган программасы боюнча сертификациялоого талапкерлигин көрсөтсө): шайкештик сертификаты (түп нускасы же аны берген аккредитацияланган сертификациялоо органы тарабынан күбөлөндүрүлгөн көчүрмө), продукциялардын коопсуздук талаптарына шайкештигин тастыктаган, аккредитацияланган ата мекендик же чет өлкөлүк сыноо лабораториялары тарабынан жүргүзүлгөн сыноо протоколу (түп нускасы же жүргүзүлгөн сыноо мөөнөттөрүн эске алуу менен, аны берген аккредитацияланган лабораториялар тарабынан күбөлөндүрүлгөн көчүрмөсү);

- сыноо үчүн продукциялардын партиясын жана үлгүлөрүн Сертификациялоо органынын өкүлүнө кароого берет;

- продукциянын шайкештиги белгиленген тартипти бузса, оңдоочу иш-чаралар иштелип чыгат, бекитилет жана аткарылат;

- аларга ылайык сертификацияланган техникалык регламенттердин жана/же стандарттардын милдеттүү талаптарына туура келбеген продукцияларды жүгүртүүгө чыгарганы үчүн Кыргыз Республикасынын укук бузуулар жөнүндө кодексине ылайык жоопкерчилик тартат;

- продукцияларды сертификациялоодо Сертификациялоо органы менен карама-каршылыктар чыкса, Сертификациялоо органынын апелляциялык комиссиясына кайрылат, ал эми анын чечимине макул болбосо, Кыргыз Республикасынын мыйзамдарына ылайык Сертификациялоо органын аккредитациялаган аккредитациялоо боюнча органга даттануусу же аккредитацияланган Сертификациялоо органынын жана сыноо лабораторияларынын туура эмес аракеттерине апелляциясы менен кайрылат;

- Сертификациялоо органынын жана сыноо лабораторияларынын аракеттерин соттук тартипте даттанат.

4.3. Сертификациялоо боюнча орган:

- арыздарды кабыл алат, арыз ээсине продукцияларды милдеттүү сертификациялоо тартиби жөнүндө маалымат берет, арыз ээсине белгиленген тартипте бекитилген продукцияларды сертификациялоо жана сыноо боюнча иштерге баалардын прейскурантын берет жана сертификациялоо боюнча иштерди жүргүзүүгө келишимге (макулдашууга) кол коёт;

- берилген документтердин толуктугун жана аныктыгын текшерет жана зарыл болгон учурда жетишпеген материалдарды берүүсү жөнүндө арыз ээсине билдирет, жана арызды алгандан кийин 1 күндөн кечиктирбестен сертификациялоо боюнча иштерди жүргүзүү үчүн адисти аныктайт, арыз ээсине ушул Тартиптин 3-тиркемесине ылайык кабарлайт.

4.4. Сертификациялоо органынын адиси арызды, сертификациялоо боюнча иштерге төлөмдү жана баалоо үчүн зарыл болгон документтерди кабыл алгандан кийин, 1 күн ичинде продукциянын партиясын карап чыгат, сыноо жүргүзүү үчүн продукциялардын үлгүсүн тандайт (зарылдыгына жараша).

Үлгүлөрдүн саны, аларды тандоо тартиби продукцияга талаптарды белгилеген документтерге жана тандоо жана сыноо ыкмаларын белгилеген документтерге ылайык жүргүзүлөт.

Сыноо үчүн продукциянын үлгүлөрүн тандоо, маркалоо, пломбалоо жана үлгүлөрдү тандоо жол-жоболорун документтештирүү сертификациялоо жүргүзүүгө арыз берүүчүнүн жана/же продукцияны даярдоочунун өкүлүнүн катышуусунда Сертификациялоо органы тарабынан, продукциялардын үлгүлөрүн тандоо актын тариздөө менен эки нускада ишке ашырылат: актынын бир нускасы арыз ээсине жана/же продукцияны даярдоочунун өкүлүнө берилет, экинчи нуска ушул Тартиптин 4-тиркемесине ылайык Сертификациялоо органында сакталат.

Сертификациялоо органы үлгүлөрдүн туура тандалганы, алардын сакталышы, таңгактардын бузулбашы, ташуу шарттарынын сакталышы жана үлгүлөрдү аккредитацияланган сыноо лабораторияларына өткөрүп бергенге чейин сыноолордун тактыгына таасир этүүчү башка жол-жоболору үчүн жоопкерчилик тартат.

Тандалып алынган үлгүлөр багыты боюнча аккредитацияланган сыноо лабораториясына берилет.

Сертификациялык сыноолорго кабылган продукциялардын үлгүлөрүн сатуу (пайдалануу) төмөндөтүлгөн баа боюнча болушу керек. Керектөөчү продукциянын сертификациялык сыноолорго кабылганы тууралуу кабарланууга тийиш.

Сыноо протоколдору үч нускада таризделет, алардын экөө Сертификациялоо органына берилет, бир нускасы Сертификациялоо органында сакталат, экинчиси башка документтер менен биргеликте арыз ээсине берилет. Сертификациялоо органындагы сыноо протоколдору сертификат колдонулуучу мөөнөттөн кем эмес мөөнөткө сакталышы керек. Сыноо лабораторияларында протоколдорду сактоо мөөнөтү анын сапат системасындагы ички жол-жоболордо аныкталат.

4.5. Өндүрүштүн абалын талдоо.

4.5.1.  Өндүрүштүн абалын талдоо төмөнкүлөргө карата жүргүзүлөт:

- техникалык документтерге;

- персоналдардын компетенттүүлүгү;

- керектөөчүлөр менен өз ара аракеттенүүсү;

- продукцияларды идентификациялоо жана байкоого алынышы;

- техникалык тейлөө жана жабдууларды оңдоо;

- өндүрүштүн технологияларын сактоо;

- материалдарды, комплектөөчү буюмдарды жана буюмдун курамдык бөлүктөрүн кириш контролдоо;

- өндүрүштүк контролдоо жана сыноолорду жүргүзүү системасы;

- контролдоо, өлчөө жана сыноо жабдууларын башкаруу;

- оңдоочу иш-чаралар;

- продукцияларды сактоо, таңгактоо, маркалоо, консервациялоо.

4.5.2. Өндүрүштүн абалын талдоо акты негиздүү чечимдердин кабыл алынышын камсыз кылуучу, баалоо боюнча так, кыска жана түшүнүктүү жазууну жана төмөнкүлөрдү камтышы керек:

 - өндүрүштүн абалына талдоо жүргүзүүчү жак (жактар), Сертификациялоо органы жөнүндө маалымат;

- сертификациялоо жүргүзүүгө арыз берүүчү жөнүндө маалымат;

- продукцияны даярдоочу жөнүндө маалымат, өндүрүштүн абалына талдоо жүргүзүү жеринин дареги;

- сертификациялануучу продукция, аны идентификациялоо жөнүндө маалымат;

- өндүрүштүн абалына талдоо жүргүзүү датасы;

- өндүрүштүн абалына талдоо жүргүзүү үчүн негиздеме;

- сертификациялоо жүргүзүлгөн продукциялардын шайкештигине карата техникалык талаптарды белгилөөчү документтердин мааниси;

- сертификациялануучу продукцияларга карата белгиленген талаптарды аткаруу боюнча даярдоочунун өндүрүшүн баалоонун жыйынтыктары;

- өндүрүштүн абалына талдоо жүргүзүүдө белгиленгендерди байкоого алуу жана күбөлөндүрүү (шайкештикти кыскача баяндоо жана шайкеш эместиктерди толук сүрөттөө, зарыл болсо фактылар менен тастыктоо);

- сертификациялоодо

- продукцияларды туруктуу өндүрүүгө жөндөмдүүлүгү (жөндөмсүздүгү) тууралуу тыянактар келтирилген, сертификациялоодо тастыкталган, талаптарга тура келген корутунду;

- отчётко тиркелген тиркемелердин тизмеги (бар болсо);

- өндүрүштүн абалына талдоо жүргүзүүдө алынган башка маалыматтар.

4.5.3. Өндүрүштүн абалын талдоо актына талдоо жүргүзгөн жак (жактар) кол коёт жана отчётто айтылган материалдар менен сертификациялоо жүргүзүүгө арыз берүүчүнүн (жетекчисинин же анын өкүлүнүн) таанышкандыгы тууралуу маалымат көрсөтүлөт.

Өндүрүштүн абалын талдоо актында оңдоочу иш-чараларды иштеп чыгуу зарылдыгы көрсөтүлөт, өндүрүштүн абалын талдоодо белгилүү болгон шайкеш эместиктерди даярдоочу тарабынан жок кылуу мөөнөтү, белгилүү болгон укук бузууларды же жагдайларды жок кылуу тууралуу документтик күбөлөрдү Сертификациялоо органына берүү мөөнөттөрү, алардын себептери, ошондой эле Сертификациялоо органынын оңдоочу иш-чараларынын натыйжалуулугун текшерүү ыкмалары көрсөтүлөт.

Оңдоочу иш-чаралардын ишке ашырылышын текшерүү ыкмасы белгилүү болгон шайкеш эместиктердин санына, алардын маанилүүлүгүнө, ошондой эле берилген күбөлүк материалдарына ишенимдин деңгээлине жана алардагы маалыматтарга жараша болот.

Өндүрүштүн абалын талдоо акты эки нускада түзүлөт: бирөө Сертификациялоо органында калат, экинчи нускасы арыз ээсине берилет.

4.5.4. Өндүрүштүн абалын талдоонун жыйынтыгы терс болсо, сертификациялоо жүргүзүүгө арыз берүүчүгө сертификациялоо боюнча иштерди аткарууга келишимдин (макулдашуунун) алкагындагы иштерди токтотуп туруусу (эгерде, Сертификациялоо органы менен макулдашылган белгилүү болгон тартип бузууларды же жагдайларды жок кылуу боюнча оңдоочу иш-чараларды, өндүрүштүн абалын талдоодо терс жыйынтыктарды берген себептерди жок кылуу боюнча оңдоочу иш-чараларды даярдоочу тарабынан ишке ашыруу мүмкүн болсо) же токтотуу (эгерде мындай оңдоочу иш-чараларды даярдоочу тарабынан ишке ашыруу мүмкүн болбосо) жөнүндө кабар берилет. Сертификациялоо жүргүзүүгө арыз берүүчүгө продукцияларды сертификациялоо боюнча мындан ары иштерди жүргүзүүдөн баш тартуунун негиздемеси менен кабарлоо жөнөтөт. Иштерди калыбына келтирүү мүмкүнчүлүгү жана алардын көлөмү продукцияларды сертификациялоо схемасына жараша, ар бир конкреттүү учур үчүн Сертификациялоо органы тарабынан аныкталат.

4.5. Өндүрүштүн абалын талдоо ишкана коопсуздук талаптарына ылайык, продукцияларды сериялык чыгарууну камсыздай ала турганын тастыктоо үчүн негиздеме болуп берет.

Өндүрүштүн абалын талдоо акты милдеттүү түрдө сериялык чыгарылуучу продукцияларга шайкештик сертификатын алып келет.

4.6. Сертификациялоонун жыйынтыктарын талдоо жана продукцияга шайкештик сертификатын берүү жөнүндө чечим кабыл алуу.

4.6.1. Сертификациялоо органы продукциялардын белгиленген талаптарга шайкештигин тастыктаган бардык документтерди талдоонун жыйынтыгы боюнча шайкештик сертификатын берүү жөнүндө чечим кабыл алат, Сертификациялоо органынын жол-жоболору менен белгиленген форма боюнча документтик тариздейт.

4.6.2. Сертификациялоо органы сертификациялоо боюнча ар бир чечимди шайкештикке баалоо жүргүзбөгөн жак (жактар) кабыл албаганына ишенимди камсыз кылышы керек.

4.6.3. Бир эле Сертификациялоо органы бир эле арыз берүүчүдөн сериялык өндүрүлүүчү продукцияга сертификациялоо жүргүзүүдө сертификациялоодо жана инспекциялык контролдоодо оң натыйжа алса, Сертификациялоо органы сериялык өндүрүлүүчү продукцияларга кезектеги сертификациялоону жүргүзүүдө сертификациялык иштерди кыскартат жана шайкештик сертификатынын колдонуу мөөнөтүн 3 жылга чейин көбөйтөт.

4.6.4. Шайкештик сертификаты арыз ээсинин атына жазылган менчиги болуп саналат.

4.6.5. Сертификат конкреттүү продукцияга же Сертификациялоо органынын чечими боюнча бир даярдоочу тарабынан чыгарылган жана бир техникалык регламенттин же стандарттын коопсуздук талаптары боюнча сертификацияланган продукциялардын тобуна таризделет, ошону менен сертификатка (зарылдыгына жараша) анын аракети колдонула турган конкреттүү продукциялардын тизмесин камтыган тиркеме таризделет.

4.6.6. Шайкештигин милдеттүү түрдө тастыктоодон өткөн продукцияларга берилген шайкештик сертификаттарынын жана шайкештиги жөнүндө катталган декларациялардын Бирдиктүү мамлекеттик реестрин жүргүзүү эрежеси жана тартиби Кыргыз Республикасынын Министрлер Кабинети тарабынан аныкталат. Продукцияларга (кызмат көрсөтүүлөргө) шайкештик сертификаттарынын номерлерин түзүү түзүмүндө сертификациялоонун түрлөрү төмөнкүдөй болот:

01 – ыктыярдуу сертификациялоо;

02 – милдеттүү сертификациялоо.

Продукцияларды (кызмат көрсөтүүлөрдү) ыктыярдуу сертификациялоодо шайкештик сертификатынын каттоо номеринде милдеттүү сертификациялоо түрүн (02 шифр) көрсөтүүгө жол берилбейт.

4.6.7. Шайкештик сертификатында сертификациялоо схемасына ылайык сертификатты берүү үчүн негиз болуучу бардык документтер көрсөтүлүүгө тийиш.

Шайкештик сертификатынын формасы, алардын тиркемеси, бланктарга карата талаптар жана аларды толтуруу эрежеси Кыргыз Республикасынын Министрлер Кабинети тарабынан белгиленет.

4.6.8. Продукцияларга милдеттүү сертификациялоо жүргүзгөн Сертификациялоо органынын чечими боюнча сериялык чыгарылуучу продукциялардын шайкештик сертификатын тариздөө жана каттоо менен катар Сертификациялоо органында инспекциялык контролдоо жүргүзүү жөнүндө арыз берүүчү макулдашуу (келишим) таризделет жана катталат.

4.6.9. Продукциянын милдеттүү талаптарга шайкештигине таасирин тийгизе турган, продукциянын конструкциясына (курамына) же аны өндүрүү технологиясына өзгөртүү киргизүүдө, арыз ээси алдын ала сертификат берген органга кабарлайт, ал ошол продукциянын өндүрүш абалына жаңы сыноо жүргүзүү же баалоо зарылдыгы тууралуу чечим кабыл алат.

4.6.10. Сертификациялоо органы арыз ээсине шайкештик сертификатын берүүдөн баш тартып коё алат. Шайкештик сертификатын берүүдөн баш тартуу үчүн сертификациялык сыноонун, өндүрүштүн абалын талдоонун терс жыйынтыктары, арыз берүүчүнүн иштер үчүн төлөмдөрдү төлөөдөн баш тартуусу жана колдонуудагы техникалык регламенттерден же стандарттардан качуусу негиз болуп саналат. Сертификатты берүүдөн баш тартуу себептерин негиздөө менен жазуу жүзүндө берилет. Сертификациялоо органынын баш тартуу жөнүндө чечими сотко даттанылышы мүмкүн.

4.6.11. Эгерде Сертификациялоо органынын аккредитациялоо аттестатынын колдонулушу жокко чыгарылса, ал тарабынан мурда берилген сертификаттар алар берилген мөөнөттөрдүн аралыгында колдонулат, бирок Кыргыз Республикасынын аккредитациялоо улуттук системасынын реестрине аккредитациялоо аттестатынын колдонулушун жокко чыгаруу жөнүндө жазуу түшүрүлгөн күндөн тартып, эки жылдан көп эмес.

Ошону менен, мындай сертификаттардын колдонулушу, өзүнүн продукциясынын шайкештигин тастыктоону улантуу максатында арыз ээси кайрылган башка Сертификациялоо органдарынын сертификаттарынын менчик ээлеринин демилгеси боюнча көрсөтүлгөн мөөнөттөргө чейин токтотулушу мүмкүн.

4.7. Сертификацияланган продукцияларды инспекциялык контролдоо.

4.7.1. Шайкештик сертификатынын бардык колдонуу мөөнөтүнүн ичинде шайкештик сертификатын берген Сертификациялоо органы, эгерде продукцияны сертификациялоо схемасында сертификациялоо жүргүзүлгөн талаптарга продукциялардын шайкештигин белгилөө максатында сертификацияланган продукцияларга мезгили менен баалоо каралса, баалоо жүргүзөт.

4.7.2. Инспекциялык контролдоо жүргүзүү зарылдыгы жана тартиби Сертификациялоо органы тарабынан, аталган продукция үчүн кабыл алынган сертификациялоо схемасын эске алуу менен аныкталат.

4.7.3. Инспекциялык контролдоо 12 айда бир жолудан кем эмес жүргүзүлөт, инспекциялык контролдоо жүргүзүүнүн жыштыгы продукциялардын коопсуздук деңгээлине, өндүрүштүк абалына, даттануулардын же керектөөчүлөрдөн, керектөөчүлөр коомдорунан, мамлекеттик контролдоочу (көзөмөлдөө) органдардан маалыматтардын болушуна жараша жүргүзүлөт.

4.7.4. Инспекциялык контролдоонун жыйынтыгы Сертификациялоо органынын тастыктоо мүмкүнчүлүгү, берилген шайкештик сертификаттарынын колдонулушун токтотуп туруу же жокко чыгаруу жөнүндө тиешелүү чечим кабыл алуусу үчүн негиздеме болот.

4.7.5. Сертификациялоо органы пландан тышкаркы инспекциялык контролдоону төмөнкүдөй учурларда жүргүзүшү мүмкүн:

 - даттануу же продукциянын сапатына жана коопсуздугуна карата дооматтар жөнүндө негиздүү маалыматтар келип түшсө;

- продукциянын коопсуздугуна таасирин тийгизүүчү, белгиленген талаптар бузулгандыгы жөнүндө маалымат келип түшсө;

- шайкештик сертификатын жана шайкештик белгисин туура эмес колдонсо;

- иштин процесстери жана түрлөрү олуттуу өзгөрсө.

Сертификацияланган продукцияларга пландан тышкаркы инспекциялык контролдоо жүргүзүү жол-жобосу пландык инспекциялык контролдоо жүргүзүү жол-жобосуна окшош.

4.8. Шайкештик сертификаттарынын көчүрмөсүн (дубликатын) берүү.

4.8.1. Шайкештик сертификатынын түп нускасы жоголуп кеткен учурда арыз ээси продукцияга сертификациялоо жүргүзгөн Сертификациялоо органына көчүрмөсүн берүү тууралуу арызын берет. Эгерде, шайкештик сертификаты сериялык чыгарылуучу өндүрүшкө берилсе, анда мурда берилген сертификаттын негизинде бир күндүн ичинде көчүрмөсүн (дубликатын) берет. Ал эми калган учурларда Сертификациялоо органы:

- калган партиялардын санын аныктайт;

- сактоо шарттарын, колдонуу (сактоо) мөөнөттөрүн текшерет;

- сактоо шарттары бузулса, сыноо жол-жобосу аркылуу продукциялардын шайкештигине текшерүү жүргүзөт. Оң жыйынтык чыкса, ошондой эле мурда берилген сертификаттын негизинде көчүрмөсүн (дубликатын) берет.

Көчүрмө (дубликат) шайкештик сертификатынын бланкасынын колдонуудагы формасына таризделет, “Шайкештик сертификаты” деген сөздөрдүн алдына “Дубликат” деген сөз жазылат же басылат.

Ошол эле учурда арыз ээси жалпыга маалымдоо каражаттарында тиешелүү жарыя жайгаштырат.

Дубликатты алуу үчүн төлөм арыз ээсинен иш жүзүндө жүргүзүлгөн иштердин наркынын өлчөмүндө алынат.

4.9. Милдеттүү сертификациялоо жыйынтыктары жөнүндө маалымат.

4.9.1. Сертификациялоо органы берген шайкештик сертификаттарынын реестрин жүргүзөт жана шайкештик сертификаты каттоодон өткөн айдан кийинки айдын 5нен кечиктирбестен, берилген шайкештик сертификаттардын жана шайкештик жөнүндө катталган декларациялардын мамлекеттик реестрин жүргүзүү үчүн жооптуу болгон, техникалык жөнгө салуу боюча ыйгарым укуктуу органга маалыматтарды берет.

4.9.2. Продукцияларды милдеттүү сертификациялоону тастыктаган материалдар жана документтер сертификат берген Сертификациялоо органында болот, ал шайкештик сертификатынын колдонуу мөөнөтү аяктаган күндө татып, үч жылдан кем эмес сакталат.

Эгерде, арыз ээсине продукцияга шайкештик сертификатын берүүдөн баш тартылса, Сертификациялоо органы бул тууралуу ошол продукциянын түрүн мамлекеттик контролдоочу (көзөмөлдөөчү) ыйгарым укуктуу органдын аймактык бөлүмүнө жана аталган продукциянын жүгүртүүгө кирип кетүүсүнө жол бербөө чараларын кабыл алуу үчүн арыз ээсинин жайгашкан жери боюнча бажы органына кабар берет.

4.10. Оңдоочу иш-чаралар.

4.10.1. Оңдоочу иш-чаралар сертификацияланган продукциялардын шайкештиги белгилеген талаптарды бузгандыгы белгилүү болгон учурда жүргүзүлөт. Оңдоочу иш-чараларды жүргүзүү тартиби Сертификациялоо органынын жол-жобосунда аныкталат.

1. Сертификациялык сыноонун кыскартылган программасы боюнча сертификациялоо жүргүзүү жол-жобосу.

 5.1. Сертификациялык сыноонун кыскартылган программасы боюнча сертификациялоо жүргүзүү жол-жобосу продукциялардын тизмегине киргизилген продукцияларга карата гана ишке ашырылат, эгерде продукцияга талаптар эквиваленттүү болуп саналат жана Сертификациялоо органы 5-пункттун жобосун эске алуу менен белгилейт.

Эгерде арыз ээси продукцияга сертификациялоо жүргүзүү үчүн продукциялардын коопсуздук талаптарына шайкештигин ырастаган чет өлкөлүк аккредитацияланган сыноо лабораториялары берген документтерди (шайкештик сертификатынын түп нускасы, жана аны берген чет өлкөлүк аккредитацияланган Сертификациялоо органы тарабынан күбөлөндүрүлгөн анын көчүрмөсү, чет өлкөлүк аккредитацияланган сыноо лабораториялары берген сыноо протоколдорунун түп нускасы (аларды жүргүзүү мөөнөттөрүн эске алуу менен), же аны берген чет өлкөлүк аккредитацияланган сыноо лабораториялары тарабынан күбөлөндүрүлгөн анын көчүрмөсү) берсе, анда Сертификациялоо органынын чечими боюнча сертификациялоо сертификациялык сыноонун кыскартылган программасы боюнча жүргүзүлүшү мүмкүн.

5.2. Сертификациялоо боюнча орган:

 - 4.3. пунктта көрсөтүлгөн иштерди жүргүзөт;

- Продукциянын тизмегине, аларды берүү мөөнөтүнө жана аракеттерине ылайык, коопсуздук көрсөткүчтөрү боюнча техникалык регламенттердин же стандарттардын талаптарына шайкештигин белгилөө жаатында сунушталган документтерге экспертиза жүргүзөт;

- сунушталган документтерге аталган продукциялардын партиясынын шайкештигин белгилөө максатында убактылуу сактоо кампасына же арыз ээсинин (алуучунун) кампасына ташылып келген продукциялардын партиясына кароо жүргүзөт. Кыргыз Республикасынын Министрлер Кабинетинин токтому менен бекитилген, шайкештиги милдеттүү түрдө тастыкталууга тийиш болгон продукциялардын Тизмегине киргизилген продукцияларды Кыргыз Республикасынын аймагына ташып келүү тартибинин 2.2. пунктуна ылайык, Бажы органы кампага кирүүгө уруксат берет;

- продукцияларга берилген документтерди текшерүүдөн, продукцияларды карап чыккандан кийин, аккредитацияланган сыноо лабораториялары тарабынан кыскартылган программа боюнча сыноо жүргүзүү жана жыйынтыгы оң болсо шайкештик сертификатын берүү жөнүндө чечим кабыл алат;

- шайкештик сертификаттарын жана аны арыз ээсине берүүнү каттоого алат.

Зарылдыгына жараша Сертификациялоо органы кошумча маалыматтарды суратат:

- чет өлкөлүк шайкештик сертификатында же чет өлкөлүк сыноо протоколунда көрсөтүлгөн техникалык талаптарды белгиленген документтерди;

- чет өлкөлүк шайкештик сертификатын берүү үчүн негиз болгон документтерди.

5.3. Сертификациялык сыноонун кыскартылган программасы боюнча сертификациялоо жүргүзүү жол-жобосунда иштерди аткаруу мөөнөтү бардык тастыктоочу документтер болсо, арыз кабыл алуудан баштап, арыз ээсине шайкештик сертификатын бергенге чейин эки күндөн ашпоого тийиш, мында продукцияга сыноо жүргүзүү үчүн убакыт эске алынбайт.

 5.4. Шайкештик сертификатын колдонуу мөөнөтү чет өлкөлүк шайкештик сертификатынын колдонуу мөөнөтүн, продукциянын жарактуу мөөнөтүн, продукцияны жеткирүү жөнүндө келишимдин (контракттын) колдонуу мөөнөтүн эске алуу менен белгиленет.

5.5. Продукцияга шайкештик сертификатынын бланкын толтуруу Тартипке ылайык ишке ашырылат, “ченемдик документтердин талаптарына шайкеш келет” деген графага техникалык регламент жана (же) стандар көрсөтүлөт.

5.6. Сертификациялоо органы тышкы кароо жүргүзүүдө продукциянын белгиленген коопсуздук талаптарына шайкеш келбей калуусу мүмкүн болгон сактоо жана (же) ташуу шарттарынын бузулганын белгилесе, Сертификациялоо органы белгилүү болгон тартип бузуулар кесепетин тийгизе турган бардык коопсуздук көрсөткүчтөрү боюнча сыноо өткөрүүнү дайындоого укуктуу.

5.7. Продукциянын шайкештигин милдеттүү түрдө тастыктоо боюнча иштер милдеттүү сертификациялоо жүргүзүү тартибине ылайык, жалпы негизде гана аткарылышы мүмкүн.

1. Милдеттүү сертификациялоо схемасын колдонуу

6.1. Сертификациялоонун 1-5 схемалары (№1 тиркеме) даярдоочу тарабынан сериялык чыгарылуучу продукцияларды сертификациялоодо, 6, 7-схемалар продукцияны өндүрүүдө же сатууда бир жолку мүнөздү алып жүрсө, продукциялардын партияларын (жалгыз буюмдарды) сертификациялоодо, ал эми 8-схема продукцияларга сыноо жүргүзбөстөн (радио жыштык нурланууну берген же электр магниттик толкундун булагы болуп саналган техникалык каражаттарды кошпогондо), чакан партияларын сертификациялоодо колдонулат.

6.2. 1-4 - схемаларды төмөнкүдөй учурларда колдонуу сунушталат:

- 1-схема - контрактта конкреттүү алуучуну (пайдалануучуну) жана кыска мөөнөттүү контракттарда (12 айдан көп эмес) жеткирилүүчү продукциялардын конкреттүү көлөмүн көрсөтүү менен импорттук жана ошондой эле ата мекендик сериялык чыгарылуучу продукцияларга. Сертификат продукциянын үлгүсүнө сыноо жүргүзүлгөндөн кийин, жеткирүү башталганга чейин бир жыл мөөнөтүнө берилет. Бул схема продукцияны алуучу (пайдалануучу) келип түшкөн продукцияны контролдой ала турган, же келип түшкөн продукциянын берилген үлгүгө шайкештигин текшере ала турган учурларда колдонулушу керек, бул жеткирүү келишиминде көрсөтүлүүгө тийиш.

- 2-схема - узак мөөнөттүү (бир жылдан ашык) келишими бар импорттук продукцияга же үч жылга чейинки мөөнөткө шайкештик сертификатын берүү менен өзүнчө келишимдер боюнча сериялык продукцияны үзгүлтүксүз жеткирүү жана сатуучудан алынган продукциянын үлгүлөрүнө инспекциялык контролдоо жүргүзүү. Продукциялар түздөн-түз өндүрүүчү тарабынан же өндүрүүчүнүн расмий өкүлү тарабынан берилиши керек.

- 3-схема - керектөөчүлөрдүн чексиз чөйрөсү үчүн арналган сериялык чыгарылган продукциялар үчүн. Даярдоочу продукциянын процесстерин системалуу контролдоонун, продукциянын ар бир партиясы үчүн кабыл алуу сыноолорунун аткарылышынын жана продукциянын ар бир партиясынын коопсуздугун ырастоочу документтердин (паспорттун же сапат сертификатынын) берилишинин далилин берүүгө милдеттүү. Шайкештик сертификаты даяр продукцияга контролдоону уюштуруу системасынын натыйжалуулугун, мурунку сертификациялык сыноолордун жана инспекциялык контролдоонун натыйжаларын, керектөөчүлөрдөн даттануулардын жоктугун эске алуу менен үч жылга чейинки мөөнөткө берилет;

- 4-схема - 3-схемадагыдай эле шарттарда, бирок керектөөчүлөрдүн чексиз чөйрөсү үчүн чыгарылган сериялык өндүрүлгөн продукцияны комплекстүү жана катуу инспекциялык контролдоо зарылчылыгы келип чыкса, эгерде продукциянын коопсуздугу ташуу жана сактоо шарттарына көз каранды болсо, ошондой эле даярдоочу өзүнүн сыноо лабораториясы жок. Шайкештик сертификаты эки жылга чейинки мөөнөткө берилет.

6.3. 5-схеманы сапат менеджмент системасына ээ болгон ишканада продукцияларды сертификациялоодо колдонуу сунушталат, үч жылга чейинки мөөнөткө продукцияга шайкештик сертификаты берилет.

6.4. 6 жана 7-схемаларды продукцияны өндүрүү, жеткирүү же сатуу бир жолку мүнөздө (партия, жалгыз продукция) болгондо колдонуу сунушталат.

6-схема боюнча партиядан алынган үлгүлөргө (үлгүгө), ал эми 7-схема боюнча ар бир үлгүгө сыноо жүргүзүлөт.

6 жана 7-схемалар боюнча шайкештик сертификаты ошол продукциянын жарактуу мөөнөттөрүн, сактоо, пайдалануу шарттарын жана сатуу мүмкүнчүлүктөрүн эске алуу менен бир жылга чейинки мөөнөткө берилет.

6.5. Эгерде арыз ээси сертификациялоо боюнча органга коопсуздуктун көрсөткүчтөрүнүн туруктуулугун камсыз кылуучу, продукцияны өндүрүүнүн деңгээли жана абалы жөнүндө маалыматты бере албаса, 2а, 3а жана 4а схемаларын тиешелүү 2, 3 жана 4-схемалардын ордуна колдонуу сунушталат, мунун натыйжасында аттестациялоо үчүн өндүрүштүн абалын талдоо зарыл. Сактоо мөөнөтү чектелген, коопсуздукту сактоо үчүн ташуу жана сактоо шарттарын катуу сактоону талап кылган сериялык түрдө өндүрүлгөн сертификацияланган продукциялар үчүн 4а схемасы гана колдонулушу керек. 4а схемасы ошондой эле мунай продуктылары менен камсыз кылуучу ишканалар тарабынан коммерциялык түрдө өндүрүлгөн бензин жана дизелдик отун (газойлдор) катары сертификациялоодо да колдонулушу керек. Сыноо учурунда үлгүлөрдү алуу өндүрүүчүдө да, кеминде 3 соода түйүндөрүндө да жүргүзүлүүгө тийиш.

6.6. 6а схемасында шайкештик сертификатын бергенден кийин партиядан алынган үлгүлөргө сыноо жүргүзүү аркылуу сертификацияланган продукцияларга инспекциялык контролдоо каралган.

6.7. Жогоруда келтирилген милдеттүү сертификациялоо схемалары продукциялардын өзгөчөлүгүн, анын өндүрүшүн, жүгүртүүнү жана пайдаланууну эске алуу менен Сертификациялоо органы продукцияларды сертификациялоо жол-жоболорунда колдонулат.

6.8. Шайкештик сертификаты колдонуу учурунда чыгарылган жана жеткирүүчүнүн (сатуучунун) сатуусунда турган, сериялык өндүрүш продукциялары үчүн колдонуу мөөнөтү өтүп кеткен шайкештик сертификаты (даярдоочуга сериялык өндүрүшкө берилген) продукциянын жарактуу мөөнөтү же кепилдик мөөнөтү аяктаганга чейин жарактуу деп эсептелет.

6.9. Кыргыз Республикасынын аймагындагы рынокторго жүгүртүүгө келген бензинди жана дизель майларын милдеттүү сертификациялоо 4а сертификациялоо схемасы боюнча нефти продуктыларын камсыздоо (нефти продуктыларды кабыл алуу, сактоо жана өткөрүү) ишканаларында жүргүзүлүшү мүмкүн, эгерде бул ишканалар продукциялардын коопсуздугун контролдоо жана, анын ичинде нефти продуктылардын ар бир партиясын резервуарга куйгандан жана кабыл алгандан кийин контролдоону системалуу ишке ашыруу системасына ээ болсо, ажыратылган продукциялардын ар бир партиясына сапат паспортун берсе.

Мындай учурларда Кыргыз Республикасынын аймагына ташылып келген бензиндин жана дизель майларынын ар бир партиясына милдеттүү сертификациялоо жүргүзүү талап кылынбайт.

1. Милдеттүү талаптарга шайкештик белгисин колдонуу

7.1. Милдеттүү сертификациялоого тийиш болгон жана шайкештик сертификаты берилген продукция милдеттүү талаптардын шайкештик белгиси менен маркаланууга тийиш. Буюмдар жана (же) тара, таңгактар шайкештик белгиси менен маркаланат.

Кыргыз Республикасынын аймагында шайкештик белгиси таанылган продукциялар шайкештик белгиси менен кошумча маркалоо талап кылынбайт.

7.2. Продукцияларды милдеттүү талаптардын шайкештик белгиси менен маркалоо, аны колдонууга укук алган даярдоочу (сатуучу) тарабынан ишке ашырылат, ал шайкештик белгиси коюлуучу жерин аныктайт жана анын туура колдонулушу үчүн жоопкерчилик тартат.

7.3. Шайкештик белгисин колдонуу жарнамада, басылмаларда, расмий бланктарда, көрнөк-жарнактарда, көргөзмөлөргө жана жарманкелерге экспонаттарды коюуда да колдонулат деп эсептелет.

7.4. Конкреттүү продукцияга милдеттүү талаптарга шайкештик белгисин колдонуу эрежелери жана ыкмалары техникалык регламенттерде, ал эми алар кабыл алынганга чейин бул продукциянын стандарттарында, ошондой эле продукцияны сертификациялоонун жол-жоболорунда белгилениши керек.

7.5. Шайкештик белгисин тариздөө бир түстүү (ар кандай түстөгү) жана буюмдун фонунда карама-каршы, ачык-айкын, окула турган жана көзгө көрүнгөн болушу керек.

7.6. Кыргыз Республикасынын техникалык регламенттерине шайкештик белгиси “Кыргыз Республикасынын техникалык регламенти” аббревиатураларынын графикалык сүрөтүн билдирет, ал “ТР” тамгаларынан турат. “Т” тамгасынын алдында “KG” латын тамгасы жайгашат, анткени мамлекет коопсуздукту камсыздоого кепилдик берет: адамдардын жашоосун жана саламаттыгын сактоо, айлана-чөйрөнү коргоо, өсүмдүктөрдү жана жаныбарларды сактоо, продукцияны керектөөчүлөрдү адаштырууга алып келүүчү аракеттерди алдын алуу боюнча.



1. Шайкештик сертификатынын колдонуу мөөнөтүн узартуу тартиби

8.1. Сатылуучу продукцияга шайкештик сертификатынын колдонуу мөөнөтүн узартуу шайкештик сертификатынын түп нускасынын ээсинин талабы боюнча же продукцияны ээликтен ажыраткан учурда анын жаңы сатуучусу тарабынан белгиленген тартипте таризделген шайкештик сертификатынын көчүрмөсүнүн негизинде жүзөгө ашырылат

8.2. Сертификаттын колдонуу мөөнөтү аяктаганга чейин толук сатылып бүтпөгөн продукциялардын партиясына берилген сертификаттын колдонуу мөөнөтүн узартуу үчүн, арыз ээси сертификаттын колдонуу мөөнөтү аяктаганга чейин эки жума мурун сертификат берген Сертификациялоо органына сатыла элек продукциялардын так санын, жарактуу мөөнөтүн (сактоонун кепилдик мөөнөтүн) көрсөтүү менен сертификаттын колдонуу мөөнөтүн узартуу жөнүндө кат жөнөтөт

8.3. Сертификациялоо органы алынган материалдарды карап чыгат жана иштердин төмөнкүдөй түрлөрүн жүргүзөт:

- партиянын калдыктарынын санын белгилөө;

- сактоо шарттарын, жарактуулук мөөнөтүн (сактоонун кепилдик мөөнөтүн) текшерүү

- эгерде сактоо шарттарынын бузулганы белгилүү болсо, сыноо жол-жобосу аркылуу продукциялардын шайкештигин текшерүү.

Ошону менен, шайкештик сертификаты колдонуу учурунда ошол продукцияга жүргүзүлгөн инспекциялык контролдоонун натыйжалары милдеттүү түрдө эске алынат (тандалып алынган сертификациялоо схемасына ылайык).

8.4. Шайкештик сертификаты колдонулуу учурунда өндүрүлгөн сериялык чыгарылуучу продукциялар үчүн жогоруда айтылган иштерден тышкары, продукцияга карата колдонуудагы техникалык регламенттердин жана (же) стандарттардын, алар боюнча сертификациялоо жүргүзүлгөн техникалык документтердин талаптарынын жана продукцияны кызматтык техникалык контролдоого кабыл алуу шарттарынын сакталышы текшерилет.

8.5. Жогоруда айтылган иштердин бардыгы аткарылгандан кийин, сертификаттын колдонулушун узартуу (узартпоо) жөнүндө чечим кабыл алынат, андан соң, жети күндөн кечиктирбестен сертификаттын колдонуу мөөнөтүн узартуу тууралуу жазуу жүзүндө арыз ээсине кабарланат. Оң чечим чыгарылса шайкештик сертификатынын жаңы бланкы таризделет. Сертификациялоо органынын чечими боюнча мурда берилген шайкештик сертификатында сатыла элек продукциянын партиясына анын колдонуу мөөнөтүнүн узартылганы, калган продукциянын саны жана текшерүү жүргүзүү тууралуу маалыматтар (текшерүү акты) жөнүндө өзгөчө белгилерди коюуга жол берилет.

Сертификаттын мөөнөтүн узартуу аны алгачкы берген Сертификациялоо органы тарабынан ишке ашырылат. Ал эми шайкештик сертификатынын узартуу мөөнөтүн Сертификациялоо органы продукциянын жарактуу (колдонуу) мөөнөтүн, сактоо жана ташуу шарттарынын сакталышын, сатыла элек продукциялардын көлөмүн эске алуу менен аныкталат.

Шайкештик сертификатынын колдонуу мөөнөтүн узартуу жөнүндө маалымат Мамлекеттик реестрге киргизет.

N 1 тиркеме

МИЛДЕТТҮҮ СЕРТИФИКАЦИЯЛОО СХЕМАЛАРЫ

|  |  |  |  |
| --- | --- | --- | --- |
| N схемалар | Шайкештигин тастыктоо шарттары  | Сертификациялоонун башка стадиялары | Сертификацияланган продукцияларды инспекциялык контролдоо  |
| 1 | Тибин сыноо (\*) |   |   |
| 2 | Тибин сыноо  |   | Сатуучудан алынган үлгүлөрдү сыноо  |
| 2а | Тибин сыноо  | Өндүрүштүн абалын талдоо  | Сатуучудан алынган үлгүлөрдү сыноо. Өндүрүштүн абалын сыноо. |
| 3 | Тибин сыноо  |   | Даярдоочудан алынган үлгүлөрдү сыноо  |
| 3а | Тибин сыноо  | Өндүрүштүн абалын талдоо | Даярдоочудан алынган үлгүлөрдү сыноо Өндүрүштүн абалын сыноо. |
| 4 | Тибин сыноо  |   | Сатуучудан алынган үлгүлөрдү сыноо. Даярдоочудан алынган үлгүлөрдү сыноо |
| 4а | Тибин сыноо  | Өндүрүштүн абалын талдоо | Сатуучудан алынган үлгүлөрдү сыноо. Даярдоочудан алынган үлгүлөрдү сыноо. Өндүрүштүн абалын сыноо. |
| 5 | Тибин сыноо  | Сапат системасын сертификациялоо, сертификацияланган сапат системасынын болушу.  | Даярдоочудан жана (же) сатуучудан алынган үлгүлөрдү сыноо.  |
| 6 | Тибин сыноо  |   |   |
| 6а | Тибин сыноо  |   | Партиядан алынган үлгүлөрдү сыноо |
| 7 | Ар бир үлгүнү сыноо  |   |   |

Эскертүү:

(\*) Продукциянын типтүү өкүлү болуп саналган үлгүлөрдү баалоонун негизинде сыноо жүргүзүлөт. Үлгүлөрдүн саны сыноо ыкмаларында көрсөтүлгөн санына туура келиши керек.

N 2 тиркеме

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сертификациялоо органынын аталышы, дареги

Продукцияга милдеттүү сертификациялоо жүргүзүүгө

билдирме (арыз)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

даярдоочу – уюмдун, сатуучунун аталышы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(мындан ары – ары ээси), ОКПО коду жана ИНН же каттоо номери

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

жеке ишкердин документи,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

мамлекеттик каттоо жөнүндө күбөлүк же патент, аты-жөнү

юридикалык дареги \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

телефон \_\_\_\_\_\_\_\_\_\_\_\_\_\_\_\_ факс \_\_\_\_\_\_\_\_\_\_\_\_\_\_\_ e-mail\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан

Жетекчинин аты-жөнү

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_\_\_\_\_\_\_\_\_\_

продукциянын түрүнүн аталышы, код ЕАЭБ ТЭИ ТН коду менен

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

сериялык же аныкталган өлчөмдө партия менен (ар бир өндүрүлгөн

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

жалгыз буюм)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ чыгарылган,

даярдоочунун аталышы, чыгарылган өлкө,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ өзүм идентификациялаган

даярдалган күн (жарактуу, сактоо мөөнөтү)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Техникалык регламенттердин жана (же) стандарттардын аталышы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ талаптарына туура келет

жана \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 сертификациялоо схемасынын номери

ушул схема боюча аталган документтердин талаптарына ылайык аталган продукцияга сертификациялоо жүргүзүүнү өтүнөм.

2. Төмөнкүлөргө милдеттендирилем:

- өзүм белгилеген схема боюнча сертификациялоо иштерин жүргүзүү үчүн бардык зарыл документтерди берүүгө;

- сертификациялоонун бардык шарттарын аткарууга;

- сертификациялоо үчүн өзүм идентификациялаган продукциялардын туура үлгүлөрүн берүүгө;

- продукция сертификацияланган техникалык регламенттин же стандарттардын талаптарына сатылуучу продукциянын шайкештигин камсыз кылууга;

- сертификаттын колдонулушу жайылтыла турган жана техникалык регламенттердин же стандарттардын талаптарына шайкеш келген продукцияларын гана шайкештик белгиси менен маркалоого;

- продукциялардын техникалык регламенттердин же стандарттардын талаптарына шайкеш келбегени белгилүү болсо, бул продукциялардын сатылышына жол бербөө боюнча чараларды көрүүгө;

- сертификациялоо жүргүзүү жана инспекциялык контролдоо боюнча бардык чыгымдарды төлөөгө.

3. Кошумча маалымат

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Уюмдун жетекчиси | \_\_\_\_\_\_\_\_\_\_\_\_\_  колу | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  аты-жөнү |

Мөөр

200\_\_ -ж. "\_\_\_" \_\_\_\_\_\_\_\_\_\_\_\_\_\_\_\_\_\_

N 3 тиркеме

Милдеттүү сертификациялоо жүргүзүүгө билдирме боюнча

Сертификациялоо органына кабарлоо

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сертификациялоо органынын аталышы, дареги

20\_\_\_\_-жылдын “\_\_\_\_”\_\_\_\_\_\_\_\_\_\_ №\_\_\_\_\_ билдирмени карап чыгып,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

даярдоочу ишкананын, сатуучунун аталышы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сертификациялоого

продукциянын аталышы, ЕАЭБ ТЭИ ТН коду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Сертификациялоо органына кабарлайт.

1. Сертификациялоо сертификациялоо органынын өкүлү тарабынан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ жүргүзүлөт.

 аты-жөнү

2. Сертификациялоо боюнча иштерди жүргүзүү үчүн төмөнкүдөй документтерди берүү керек:

а) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

д) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

е) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ж) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

з) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Сертификациялоо төмөнкүлөр боюнча жүргүзүлөт (толук көлөмдө сыноо жүргүзүү менен, жетишпеген сыноолорду жүргүзүү менен, сыноо көлөмүн кыскартуу менен)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(керектүүсүн чийиңиз)

Негиздеме (тастыктоочу документтерди, продукцияга стандартты көрсөтүңүз): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сыноо жүргүзүү үчүн төмөнкү санда үлгүлөр алынат: \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(1 үлгүгө конкреттүү физикалык өлчөө бирдигин көрсөтүү менен)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(үлгүлөрдү тандоо орду көрсөтүлөт)

4. Иштер төмөнкүлөрдүн негизинде жүргүзүлөт

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

чарбалык келишим, тариф, төлөмдүн башка варианттары

|  |  |  |
| --- | --- | --- |
| Сертификациялоо органынын жетекчиси | \_\_\_\_\_\_\_\_\_\_\_\_\_ колу | \_\_\_\_\_\_\_\_\_\_\_\_\_\_\_\_\_\_\_\_\_ аты-жөнү |

Мөөр

20\_\_\_ -ж. “\_\_\_\_” \_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Кабарлоону алдым  | \_\_\_\_\_\_\_\_\_\_\_\_\_\_\_\_\_\_арыз ээсинин колу | \_\_\_\_\_\_\_\_\_\_\_\_\_\_\_\_\_\_\_арыз ээсинин аты-жөнү |

N 4 тиркеме

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сертификациялоо органынын аталышы

20\_\_\_\_-жылдын “\_\_\_\_\_\_\_” \_\_\_\_\_\_\_\_\_\_\_\_\_\_\_\_\_

сертификациялык сыноо үчүн үлгүлөрдү тандоо

АКТы

20\_\_\_-жылдын “\_\_\_”\_\_\_\_\_\_\_\_\_\_\_ №\_\_\_\_\_ билдирменин (арыздын) негизинде

Мен \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Сертификациялоо органынын өкүлүнүн аты-жөнү

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ катышуусунда

Арыз ээсинин же даярдоочунун өкүлүнүн аты-жөнү

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Продукциялардын коопсуздук көрсөткүчтөрү жана (же)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

техникалык регламенттин же стандарттын пункттары

боюнча сертификациялык сыноо жүргүзүү үчүн \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

продукциялардын үлгүлөрүн тандап алдым.

|  |  |  |  |  |  |
| --- | --- | --- | --- | --- | --- |
| Сертификациялануучу продукциялардын үлгүлөрүнүн аталышы  | Өлчөө бирдиги | Партиянын номери  | Партиянын өлчөмү | Даярдалган дата. Үлгүлөрдү тандап алуу убактысы (тез бузулуучу продукциялар үчүн) | Тандалып алынган үлгүлөрдүн саны же көлөмү |
|   |   |   |   |   |   |
|   |   |   |   |   |   |
|   |   |   |   |   |   |
|  |  |  |  |  |  |

|  |  |  |
| --- | --- | --- |
| Сертификациялоо органынын өкүлү | \_\_\_\_\_\_\_\_\_\_\_\_ колу | \_\_\_\_\_\_\_\_\_\_\_\_\_\_\_ аты-жөнү. |
| Арыз ээсинин өкүлү | \_\_\_\_\_\_\_\_\_\_\_\_ колу | \_\_\_\_\_\_\_\_\_\_\_\_\_\_\_ аты-жөнү |
| Сыноодон кийинки үлгүлөрдү алган арыз ээсинин өкүлү  | \_\_\_\_\_\_\_\_\_\_\_\_ колу | \_\_\_\_\_\_\_\_\_\_\_\_\_\_\_ аты-жөнү |